Zyrtarët japonezë paralajmërojnë për nivele të rrezikshme radioaktiviteti
Ata u kanë bërë thirrje njerëzve që jetojnë 30 km larg centralit, që të rrinë në shtëpi
tha kryeministri japonez. Në një njoftim në televizion sot kryeminisri Naoto Kan tha se radioaktiviteti është përhapur nga centrali bërthamor i Fukushimës, ku kanëndodhur shpërthimet në tre reaktorë që nga tërmeti i fusiqshëm i së premtes dhe nga cunami. Z.Kan tha se ekziston rreziku që të ketë edhe më shumë derdhje radioaktive. Nivele të ulta radioaktivoteti u zbuluan dhe në Tokio, rreth 240 km në jug, por zyrtarët thanë se kjo nuk përbënte rrezik për shëndetin publik. Shpërthimi i fundit në centralin e Fukushimës ndodhi mëngjesin e djeshëm, . Ky shpërthim pasoi shpërthimet e së dielës e të ditës së hënë. Zyrtarët thanë gjithashtu se një zjarr shpërtheu dhe u shua në reaktorin 4, i cili ishte fikur përpara tëmetit të së prrmetes, por lënda djegëse e tij kishte marrë flakë. Disa njerëz u plagosën në shpërthimet e para dhe punonjësit e tjerë u evakuan nga centrali ditën e sotme. Nuk ka njoftime për të vdekur. Problemet nisën kur tërmeti e cunami shkaktuan ndërprejen e energjisë elektrike të premten, duke dëmtuar sistemet e ftohjes që ndihmojnë për mbajtjen e shufrave bërthamore në gjendje të ngrirë duke mos lejuar shkrirjen e tyre. Disa zyrtarë thanë se jashtë centraleve janë gjetur gjurmë radioaktive. Rreth 200 mijë njerëz janë larguar nga zonat rreth Fukushimës. Qeveria ka këshilluar ata që kanë mbetur që të rrijnë nëpër banesat e tyre.